b'\n_START_ARTICLE_\nMonvidal\n_START_PARAGRAPH_\nMonvidal je bre\xc5\xbeuljak, gradska \xc4\x8detvrt i jedan od mjesnih odbora Grada Pule. Mjesni odbor Monvidal obuhva\xc4\x87a istoimenu gradsku \xc4\x8detvrt smje\xc5\xa1tenu na povr\xc5\xa1ini od 349.259 m\xc2\xb2 na kojem \xc5\xbeivi 2.044 stanovnika. Gusto\xc4\x87a naseljenosti iznosi 5852,4 st./km\xc2\xb2._NEWLINE_Monvidal sa sjevera ograni\xc4\x8duje \xc5\xa0ijana, s istoka Valvidal, s jugoistoka i juga Ka\xc5\xa1tanjer, a sa zapada gradska \xc4\x8detvrt Arena._NEWLINE_Na vrhu bre\xc5\xbeuljka nalazi se Fort Monvidal, austrijska utvrda izgra\xc4\x91ena u drugoj polovici 19. stolje\xc4\x87a, a \xc4\x8dini s drugim utvrdama unutarnji obrambeni prsten oko pulske luke.'